ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 249/7

Sentenza tal-Qorti tal-Ġustizzja (Il-Ħames Awla) tat-8 ta’ Ġunju 2017 – Schniga GmbH vs L-Uffiċċju Komunitarju tal-Varjetajiet tal-Pjanti, Brookfield New Zealand Ltd, Elaris SNC

(Kawża C-625/15 P) (1)

((Appell - Protezzjoni Komunitarja tal-varjetajiet ġodda ta’ pjanti - Applikazzjoni għal protezzjoni Kommunitarja - Varjetà ta’ tuffieħa “Gala Schnitzer” - Eżami tekniku - Prinċipji ta’ gwida maħruġa mill-Kunsill Amministrattiv tal-Uffiċċju Komunitarju tal-Varjetajiet tal-Pjanti (CPVO) - Regolament (KE) Nru 1239/95 - Artikolu 23(1) - Setgħat tal-President tas-CPVO - Żieda ta’ karatteristika distintiva fit-tmiem tal-eżami tekniku - Stabbiltà tal-karatteristika fuq żewġ ċikli ta’ kultivazzjoni))

(2017/C 249/09)

Lingwa tal-kawża: l-Ingliż

Partijiet

Appellanti: Schniga GmbH (rappreżentanti: R. Kunze u G. Würtenberger, avukati)

Partijiet oħra fil-proċedura: L-Uffiċċju Komunitarju tal-Varjetajiet tal-Pjanti (rappreżentanti: M. Ekvad u F. Mattina, aġenti), Brookfield New Zealand Ltd, Elaris SNC (rappreżentant: M. Eller, avukat)

Dispożittiv

1) Is-sentenza tal-Qorti Ġenrali tal-Unjoni Ewropea tal-10 ta’ Settembru 2015, Schniga vs CPVO – Brookfield New Zealand u Elaris (Gala Schnitzer) (T-91/14 u T-92/14, mhux ippubblikata, EU:T:2015:624), hija annullata.

2) Id-deċiżjonijiet tal-Bord tal-Appell tal-Uffiċċju Komunitarju tal-Varjetajiet tal-Pjanti (CPVO), tal-20 ta’ Settembru 2013, dwar l-għoti tal-protezzjoni Komunitarja tal-varjetajiet ġodda ta’ pjanti għall-varjetà ta’ tuffieħa Gala Schnitzer (Każijiet A 003/2007 u A 004/2007), huma annullati.

3) L-Uffiċċju Komunitarju tal-Varjetajiet tal-Pjanti għandu jbati l-ispejjeż tiegħu kif ukoll dawk sostnuti minn Schniga GmbH.

4) Brookfield New Zealand Ltd u Elaris SNC għandhom ibatu l-ispejjeż tagħhom.

(1) ĠU C 27, 25.1.2016.
MT Il-Ġurnal Uffiċjali tal-Unjoni Ewropea C 239/5

Sentenza tal-Qorti tal-Ġustizzja (Il-Ħames Awla) tal-11 ta’ Mejju 2017 – Yoshida Metal Industry Co. Ltd vs L-Uffiċċju tal-Proprjetà Intellettwali tal-Unjoni Ewropea (EUIPO), Pi-Design AG, Bodum France SAS, Bodum Logistics A/S

(Kawża C-421/15 P) (1)

((Appell - Trade mark tal-Unjoni Ewropea - Reġistrazzjoni ta’ sinjali li jikkostitwixxu superfiċje b’tikek suwed - Dikjarazzjoni ta’ invalidità - Regolament (KE) Nru 40/94 - Artikolu 7(1)(e)(ii) - Artikolu 51(3)))

(2017/C 239/06)

Lingwa tal-kawża: l-Ingliż

Partijiet

Appellanti: Yoshida Metal Industry Co. Ltd (rappreżentanti: J. Cohen, Solicitor, T. St Quintin, Barrister, G. Hobbs QC)

Partijiet oħra fil-proċedura: L-Uffiċċju tal-Proprjetà Intellettwali tal-Unjoni Ewropea (rappreżentanti: A. Folliard-Monguiral, D. Gaja u J. Crespo Carrillo, aġenti), Pi-Design AG, Bodum France SAS, Bodum Logistics A/S] (rappreżentanti: H. Pernez, avukat u R. Löhr, Avukat)

Dispożittiv

1) L-appell huwa miċħud.

2) Yoshida Metal Industry Co. Ltd hija kkundannata għall-ispejjeż.

(1) ĠU C 389, 23.11.2015
MT Il-Ġurnal Uffiċjali tal-Unjoni Ewropea C 239/6

Sentenza tal-Qorti tal-Ġustizzja (It-Tieni Awla) tat-18 ta’ Mejju 2017 (talba għal deċiżjoni preliminari tal-Oberlandesgericht Düsseldorf – il-Ġermanja) – Hummel Holding A/S vs Nike Inc., Nike Retail B.V.

(Kawża C-617/15) (1)

((Rinviju għal deċiżjoni preliminari - Proprjetà intellettwali - Regolament (KE) Nru 207/2009 - Trade mark tal-Unjoni Ewropea - Artikolu 97(1) - Ġurisdizzjoni internazzjonali - Proċedimenti ta’ vjolazzjoni mressqa kontra kumpannija stabbilita fi Stat terz - Sottosussidjarja stabbilita fit-territorju tal-Istat Membru tal-qorti li quddiemha tressqet il-kawża - Kunċett ta’ “stabbiliment”))

(2017/C 239/08)

Lingwa tal-kawża: il-Ġermaniż

Qorti tar-rinviju

Oberlandesgericht Düsseldorf

Partijiet fil-kawża prinċipali

Rikorrenti: Hummel Holding A/S

Konvenuti: Nike Inc., Nike Retail B.V.

Dispożittiv

L-Artikolu 97(1) tar-Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark tal-Unjoni Ewropea għandu jiġi interpretat fis-sens li kumpannija legalment indipendenti, stabbilita fi Stat Membru, li hija sottosussidjarja ta’ impriża prinċipali li ma għandhiex is-sede tagħha fl-Unjoni Ewropea, tikkostitwixxi “stabbiliment”, fis-sens ta’ din id-dispożizzjoni, ta’ din l-impriża prinċipali, peress li din is-sussidjarja hija ċentru ta’ operazzjonijiet li, fl-Istat Membru fejn hija tinsab, għandha forma ta’ preżenza reali u stabbli, li minnha tiġi eżerċitata attività kummerċjali, u li hija mmanifestata fit-tul lejn l-estern, bħala l-estensjoni ta’ din l-impriża prinċipali.

(1) ĠU C 38, 1.2.2016.
MT Il-Ġurnal Uffiċjali tal-Unjoni Ewropea C 293/3

Sentenza tal-Qorti tal-Ġustizzja (is-Sitt Awla) tat-13 ta’ Lulju 2017 – Verein zur Wahrung von Einsatz und Nutzung von Chromtrioxid und anderen Chrom-VI-verbindungen in der Oberflächentechnik eV (VECCO) et vs Il-Kummissjoni Ewropea, Aġenzija Ewropea għas-Sustanzi Kimiċi, Assogalvanica et

(Kawża C-651/15 P) (1)

(“Appell - Regolament (KE) Nru 1907/2006 (REACH) - Artikolu 58(2) - Awtorizzazzjoni - Sustanzi ta’ tħassib serju ħafna - Eżenzjoni - Regolament li jemenda l-Anness XIV tar-Regolament (KE) Nru 1907/2006 - Inklużjoni tat-triossidu tal-kromju fil-lista ta’ sustanzi sottomessi għal awtorizzazzjoni”)

(2017/C 293/04)

Lingwa tal-proċedura: l-Ingliż

Partijiet

Appellanti: Verein zur Wahrung von Einsatz und Nutzung von Chromtrioxid und anderen Chrom-VI-verbindungen in der Oberflächentechnik eV (VECCO), Adolf Krämer GmbH & Co. KG, AgO Argentum GmbH, et (lista sħiħa fl-appell) (rappreżentanti: C. Mereu, avukat, J. Beck, Solicitor)

Partijiet oħra fil-proċedura: Il-Kummissjoni Ewropea (rappreżentanti: K. Mifsud-Bonnici u K. Talabér-Ritz, aġenti), Aġenzija Ewropea għas-Sustanzi Kimiċi, Assogalvanica, Ecometal, Comité européen des traitements de surfaces (CETS), et (lista sħiħa fl-appell) (rappreżentanti: C. Mereu, avukat, J. Beck, Solicitor)

Parti intervenjenti insostenn tal-Kummissjoni Ewropea: Ir-Repubblika Franċiża (rappreżentanti: D. Colas u J. Traband, aġenti)

Dispożittiv

1) L-appell huwa miċħud.

2) Verein zur Wahrung von Einsatz und Nutzung von Chromtrioxid und anderen Chrom-VI-Verbindungen in der Oberflächentechnik eV (VECCO) u r-rikorrenti l-oħra li isimhom jidher fl-Anness I ta’ din is-sentenza huma kkundannati jbatu, minbarra l-ispejjeż tagħhom, dawk esposti mill-Kummissjoni Ewropea.

3) Ir-Repubblika Franċiża u l-Aġenzija Ewropea għas-Sustanzi Kimiċi (ECHA) għandhom ibatu l-ispejjeż tagħhom.

(1) ĠU C 78, 29.02.2016.
MT Il-Ġurnal Uffiċjali tal-Unjoni Ewropea C 293/3

Sentenza tal-Qorti tal-Ġustizzja (Ir-Raba’ Awla) tat-13 ta’ Lulju 2017 (talba għal deċiżjoni preliminari ta’ First-tier Tribunal (Tax Chamber) – ir-Renju Unit – London Borough of Ealing vs Commissioners for Her Majesty's Revenue and Customs

(Kawża C-633/15) (1)

((Rinviju għal deċiżjoni preliminari - Tassazzjoni - Taxxa fuq il-valur miżjud (VAT) - Direttiva 2006/112/KE - Eżenzjonijiet tal-provvisti ta’ servizzi li għandhom rabta mill qrib mal-prattika tal-isport - Artikolu 133 - Esklużjoni tal-eżenzjoni fil-każ ta’ riskju ta’ distorsjonijiet tal-kompetizzjoni għad-detriment tal-impriżi kummerċjali suġġetti għall-VAT - Provvisti ta’ servizzi mwettqa minn korpi li ma għandhomx skop ta’ lukru rregolati mid-dritt pubbliku))

(2017/C 293/03)

Lingwa tal-kawża: l-Ingliż

Qorti tar-rinviju

First-tier Tribunal (Tax Chamber)

Partijiet fil-kawża prinċipali

Rikorrenti: London Borough of Ealing

Konvenuti: Commissioners for Her Majesty's Revenue and Customs

Dispożittiv

1) It-tieni paragrafu tal-Artikolu 133 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud, għandu jiġi interpretat fis-sens li ma jippreludix il-leġiżlazzjoni ta’ Stat Membru li tissuġġetta l-osservanza tal-kundizzjoni prevista fl-ewwel paragrafu punt (d) tal-Artikolu 133 ta’ din id-direttiva, l-għoti tal-eżenzjoni mill-VAT lill-korpi rregolati mid-dritt pubbliku li jipprovdu provvisti ta’ servizzi li għandhom rabta stretta mal-prattika tal-isport jew tal-edukazzjoni fiżika, fis-sens tal-Artikolu 132(1)(m) tal-imsemmija direttiva, minkejja li, minn naħa, fl-1 ta’ Jannar 1989, dan l-Istat Membru ma kienx jissuġġetta dawn il-provvisti ta’ servizzi kollha għall-VAT u li, min-naħa l-oħra, il-provvisti ta’ servizzi inkwistjoni ma ġewx eżentati mill-VAT qabel ma l-osservanza tal-imsemmija kundizzjoni ma ġiet imposta.

2) It-tieni paragrafu tal-Artikolu 133 tad-Direttiva 2006/112 għandu jiġi interpretat fis-sens li jipprekludi l-leġiżlazzjoni nazzjonali, bħal dik inkwistjoni fil-kawża prinċipali, sa fejn din tissuġġetta l-osservanza tal-kundizzjoni prevista fl-ewwel paragrafu punt (d) ta’ din id-direttiva, l-għoti tal-eżenzjoni mill-VAT lill-korpi mingħajr skop ta’ lukru rregolati mid-dritt pubbliku li jipprovdu provvisti ta’ servizzi li għandhom rabta stretta mal-prattika tal-isport jew tal-edukazzjoni fiżika, fis-sens tal-Artikolu 132(1)(m) tal-imsemmija direttiva, mingħajr ma tiġi applikata din il-kundizzjoni lill-korpi mingħajr skop ta’ lukru minbarra dawk irregolati mid-dritt pubbliku li jwettqu tali provvisti ta’ servizzi.

(1) ĠU C 59, 15.2.2016.
MT Il-Ġurnal Uffiċjali tal-Unjoni Ewropea C 283/4

Sentenza tal-Qorti tal-Ġustizzja (It-Tmien Awla) tat-28 ta’ Ġunju 2017 – Novartis Europharm Ltd vs Il-Kummissjoni Ewropea, Teva Pharma BV (C-629/15 P), Hospira UK Ltd (C-630/15 P)

(Kawżi magħquda C-629/15 P u C-630/15 P) (1)

((Appell - Prodotti mediċinali għall-użu mill-bniedem - Awtorizzazzjoni għat-tqegħid fis-suq - Regolament (KEE) Nru 2309/93 - Proċedura ċentralizzata fuq il-livell tal-Unjoni - Żvilupp ta’ prodott mediċinali li kien is-suġġett ta’ awtorizzazzjoni għat-tqegħid fis-suq għal indikazzjonijiet terapewtiċi oħrajn - Awtorizzazzjoni għat-tqegħid fis-suq separata u isem kummerċjali ġdid - Direttiva 2001/83/KE - It-tieni subparagrafu tal-Artikolu 6(1) u l-Artikolu 10(1) - Kunċett ta’ “awtorizzazzjoni globali” - Perijodu ta’ protezzjoni regolatorja tad-data))

(2017/C 283/05)

Lingwa tal-kawża: l-Ingliż

Partijiet

Appellanti: Novartis Europharm Ltd (rappreżentant: C. Schoonderbeek, avukat)

Partijiet oħra fil-proċedura: Il-Kummissjoni Ewropea (rappreżentanti: K. Mifsud-Bonnici, A. Sipos u M. Šimerdová, aġenti), Teva Pharma BV (rappreżentanti: K. Bacon, QC, b’mandat minn M. C. Firth, solicitor) (C-629/15 P), Hospira UK Ltd (rappreżentanti: J. Stratford, QC, b’mandat minn E. Vickers u N. Stoate, solicitors) (C-630/15 P)

Dispożittiv

1) L-appelli fil-Kawżi C-629/15 P u C-630/15 P huma miċħuda.

2) Novartis Europharm Ltd hija kkundannata għall-ispejjeż tagħha stess kif ukoll għal dawk esposti mill-Kummissjoni Ewropea, minn Teva Pharma BV u minn Hospira UK Ltd fil-Kawżi C-629/15 P u C-630/15 P.

(1) ĠU C 38, 1.2.2016.
MT Il-Ġurnal Uffiċjali tal-Unjoni Ewropea C 382/11

Sentenza tal-Qorti tal-Ġustizzja (L-Ewwel Awla) tal-14 ta’ Settembru 2017 (talba għal deċiżjoni preliminari tal-First-tier Tribunal (Tax Chamber) – ir-Renju Unit) – Trustees of the P Panayi Accumulation & Maintenance Settlements vs Commissioners for Her Majesty's Revenue and Customs

(Kawża C-646/15) (1)

((Rinviju għal deċiżjoni preliminari - Tassazzjoni diretta - Libertà ta’ stabbiliment - Libertà li jiġu pprovduti servizzi - Moviment liberu ta’ kapital - Trust - Trustees - Persuni ġuridiċi oħra - Kunċett - Taxxa fuq il-qligħ kapitali relatata mal-assi miżmuma fi trust minħabba t-trasferiment tal-post tar-residenza fiskali tat-trustees lejn Stat Membru ieħor - Determinazzjoni tal-ammont tat-taxxa fil-mument ta’ dan it-trasferiment - Irkupru immedjat tat-taxxa - Ġustifikazzjoni - Proporzjonalità))

(2017/C 382/12)

Lingwa tal-kawża: l-Ingliż

Qorti tar-rinviju

First-tier Tribunal (Tax Chamber)

Partijiet fil-kawża prinċipali

Rikorrenti: Trustees of the P Panayi Accumulation & Maintenance Settlements

Konvenuti: Commissioners for Her Majesty's Revenue and Customs

Dispożittiv

Id-dispożizzjonijiet tat-Trattat FUE dwar il-libertà ta’ stabbiliment jipprekludu, f’ċirkustanzi, bħal dawk inkwistjoni fil-kawża prinċipali, fejn it-trustees, skont id-dritt nazzjonali, huma trattati bħala grupp ta’ persuni uniku u kontinwu, distint mill-persuni li minn żmien għal żmien iwettqu l-funzjoni ta’ trustees, leġiżlazzjoni ta’ Stat Membru, bħal dik inkwistjoni fil-kawża prinċipali, li tipprevedi t-tassazzjoni tal-qligħ kapitali moħbi relatat mal-assi miżmuma fi trust meta l-maġġoranza tat-trustees jittrasferixxu l-post ta’ residenza tagħhom fi Stat Membru ieħor, mingħajr ma tippermetti l-irkupru iddifferit tat-taxxa hekk dovuta.

(1) ĠU C 48, 8.2.2016.
MT Il-Ġurnal Uffiċjali tal-Unjoni Ewropea C 374/4

Sentenza tal-Qorti tal-Ġustizzja (Awla Manja) tas-6 ta’ Settembru 2017 – Ir-Repubblika Slovakka (C-643/15) u l-Ungerija (C-647/15) vs Il-Kunsill tal-Unjoni Ewropea

(Kawżi Magħquda C-643/15 u C-647/15) (1)

((Rikors għal annullament - Deċiżjoni (UE) 2015/1601 - Miżuri provviżorji fil-qasam tal-protezzjoni internazzjonali għall-benefiċċju tar-Repubblika Ellenika u tar-Repubblika Taljana - Sitwazzjoni ta’ emerġenza kkaratterizzata minn dħul f’daqqa ta’ ċittadini ta’ pajjiżi terzi fit-territorju ta’ ċerti Stati Membri - Rilokazzjoni ta’ dawn iċ-ċittadini fit-territorju ta’ Stati Membri oħrajn - Allokazzjonijiet ta’ rilokazzjoni - Artikolu 78(3) TFUE - Bażi legali - Kundizzjonijiet għall-applikazzjoni - Kunċett ta’ “att leġiżlattiv” - Artikolu 289(3) TFUE - Natura obbligatorja għall-Kunsill tal-Unjoni Ewropea tal-konklużjonijiet adottati mill-Kunsill Ewropew - Artikolu 15(1) TUE u Artikolu 68 TFUE - Forom proċedurali sostanzjali - Emenda tal-proposta tal-Kummissjoni Ewropea - Rekwiżiti ta’ konsultazzjoni mill-ġdid mal-Parlament Ewropew u ta’ vot unanimu fi ħdan il-Kunsill tal-Unjoni Ewropea - Artikolu 293 TFUE - Prinċipji ta’ ċertezza legali u ta’ proporzjonalità))

(2017/C 374/05)

Lingwa tal-kawża: is-Slovakk u l-Ungeriż

Partijiet

Rikorrenti: Ir-Repubblika Slovakka (rappreżentant: Ministerstvo spravodlivosti Slovenskej republiky), l-Ungerija (C-647/15) (rappreżentanti: M. Z. Fehér u G. Koós, aġenti)

Intervenjenti insostenn tar-rikorrenti: Ir-Repubblika tal-Polonja (rappreżentanti: B. Majczyna u M. Kamejsza, aġenti)

Konvenut: Il-Kunsill tal-Unjoni Ewropea (rappreżentanti: M. Chavrier, K. Pleśniak, N. Pethő u Z. Kupčová, aġenti)

Intervenjenti insostenn tal-konvenut: Ir-Renju tal-Belġju (rappreżentanti: J. Van Holm, M. Jacobs u C. Pochet, aġenti), ir-Repubblika Federali tal-Ġermanja [rappreżentanti: T. Henze, R. Kanitz u J. Möller (C-647/15), aġenti], ir-Repubblika Ellenika (rappreżentanti: M. Michelogiannaki u A. Samoni-Rantou, aġenti), ir-Repubblika Franċiża (rappreżentanti: D. Colas, F.-X. Bréchot u Armoet, aġenti), ir-Repubblika Taljana (rappreżentanti: G. Palmieri, aġent, assistit minn L. D’Ascia, avvocato dello Stato), il-Gran Dukat tal-Lussemburgu (rappreżentanti: A. Germeaux, C. Schiltz u D. Holderer, aġenti), ir-Renju tal-Isvezja (rappreżentanti: A. Falk, C. Meyer-Seitz, U. Persson, O. Widgren, E. Karlsson u L. Swedenborg, aġenti), il-Kummissjoni Ewropea, [rappreżentanti: M. Condou-Durande u K. Talabér-Ritz (C-647/15), J. Baquero Cruz, A. Tokár (C-643/15) u G. Wils, aġenti]

Dispożittiv

1) Ir-rikorsi huma miċħuda.

2) Ir-Repubblika Slovakka u l-Ungerija huma kkundannati jbatu, minbarra l-ispejjeż tagħhom, dawk sostnuti mill-Kunsill tal-Unjoni Ewropea.

3) Ir-Renju tal-Belġju, ir-Repubblika Federali tal-Ġermanja, ir-Repubblika Ellenika, ir-Repubblika Franċiża, ir-Repubblika Taljana, il-Gran Dukat tal-Lussemburgu, ir-Repubblika tal-Polonja, ir-Renju tal-Isvezja kif ukoll il-Kummissjoni Ewropea għandhom ibatu l-ispejjeż tagħhom stess.

(1) ĠU C 38, 1.2.2016.
MT Il-Ġurnal Uffiċjali tal-Unjoni Ewropea C 5/3

Sentenza tal-Qorti tal-Ġustizzja (l-Ewwel Awla) tad-9 ta’ Novembru 2017 – TV2/Danmark A/S vs il-Kummissjoni Ewropea, ir-Renju tad-Danimarka, Viasat Broadcasting UK Ltd

(Kawża C-649/15 P) (1)

(Appell - Għajnuna mill-Istat - Artikolu 107(1) TFUE. - Servizz pubbliku ta’ xandir - Miżuri adottati mill-awtoritajiet Daniżi fir-rigward tax-xandar Daniż TV2/Danmark - Kunċett ta’ “għajnuna mogħtija mill-Istat jew permezz ta’ riżorsi tal-Istat” - Sentenza Altmark)

(2018/C 005/04)

Lingwa tal-proċedura: id-Daniż

Partijiet

Appellanti: TV2/Danmark A/S (rappreżentant: O. Koktvedgaard, avukat)

Partijiet oħra fil-proċedura: Il-Kummissjoni Ewropea (rappreżentanti: T. Maxian Rusche, B. Stromsky u L. Grønfeldt, aġenti), ir-Renju tad-Danimarka (rappreżentanti: C. Thorning, aġent, assistit minn R. Holdgaard, avukat), Viasat Broadcasting UK Ltd (rappreżentanti: S. Kalsmose-Hjelmborg u M. Honoré, avukati)

Dispożittiv

1) L-appell huwa miċħud.

2) TV2/Danmark A/S għandha tbati minbarra l-ispejjeż tagħha stess, it-totalità ta’ dawk sostnuti mill-Kummissjoni u minn Viasat Broadcasting UK Ltd kemm fl-ewwel istanza kif ukoll fil-kuntest ta’ dan l-appell.

3) Ir-Renju tad-Danimarka għandu jbati l-ispejjeż tiegħu.

(1) ĠU C 48, 08.02.2016.
MT Il-Ġurnal Uffiċjali tal-Unjoni Ewropea C 5/5

Sentenza tal-Qorti tal-Ġustizzja (l-Ewwel Awla) tad-9 ta’ Novembru 2017 – Viasat Broadcasting UK Ltd vs TV2/Danmark A/S, il-Kummissjoni Ewropea, ir-Renju tad-Danimarka

(Kawża C-657/15 P) (1)

(Appell - Għajnuna mill-Istat - L-Artikolu 107(1) TFUE. - Servizz pubbliku ta’ xandir - Miżuri adottati mill-awtoritajiet Daniżi fir-rigward tax-xandar Daniż TV2/Danmark - Kunċett ta’ “għajnuna mogħtija mill-Istat jew permezz ta’ riżorsi tal-Istat” - Sentenza Altmark)

(2018/C 005/06)

Lingwa tal-proċedura: id-Daniż

Partijiet

Appellanti: Viasat Broadcasting UK Ltd (rappreżentanti: M. Honoré u S. Kalsmose-Hjelmborg, avukati)

Partijiet oħra fil-proċedura: TV2/Danmark A/S (rappreżentanti: O. Koktvedgaard, avukat), il-Kummissjoni Ewropea (rappreżentanti: B. Stromsky, T. Maxian Rusche u L. Grønfeldt, aġenti), ir-Renju tad-Danimarka (rappreżentant: C. Thorning, aġent, assistit minn R. Holdgaard, avukat)

Dispożittiv

1) Is-sentenza tal-Qorti Ġenerali tal-Unjoni Ewropea tal-24 ta’ Settembru 2015, TV2/Danmark A/S vs Il-Kummissjoni (T-674/11, EU:T:2015:684) hija annullata sa fejn annullat id-Deċiżjoni tal-Kummissjoni 2011/839/UE tal-20 ta’ April 2011, dwar il-miżuri implimentati mid-Danimarka (C-2/03) għal TV2/Danmark, inkwantu l-Kummissjoni Ewropea kienet ikkunsidrat li d-dħul mir-reklamar għas-snin 1995 u 1996 imħallas lil TV2/Danmark permezz tal-Fond TV2 kien jikkostitwixxi għajnuna mill-Istat

2) Il-kumplament tar-rikors huwa miċħud.

3) Ir-rikors għal annullament ippreżentat minn TV2/Danmark A/S kontra d-Deċiżjoni 2011/839 huwa miċħud.

4) TV2/Danmark A/S għandha tbati minbarra l-ispejjeż tagħha stess, nofs ta’ dawk sostnuti minn Viasat Broadcasting UK Ltd fil-kuntest ta’ dan l-appella kif ukoll it-totalità ta’ dawn sostnuti minnha fl-ewwel istanza.

5) Viasat Broadcasting UK Ltd għandha tbati nofs l-ispejjeż tagħha f’dan l-appell.

6) Il-Kummissjoni Ewropea u r-Renju tad-Danimarka għandu jbati l-ispejjeż tiegħu.

(1) ĠU C 222, 20.06.2016.
MT Il-Ġurnal Uffiċjali tal-Unjoni Ewropea C 5/4

Sentenza tal-Qorti tal-Ġustizzja (l-Ewwel Awla) tad-9 ta’ Novembru 2017 – Il-Kummissjoni Ewropea vs TV2/Danmark A/S, ir-Renju tad-Danimarka, Viasat Broadcasting UK Ltd

(Kawża C-656/15 P) (1)

(Appell - Għajnuna mill-Istat - L-Artikolu 107(1) TFUE. - Servizz pubbliku ta’ xandir - Miżuri adottati mill-awtoritajiet Daniżi fir-rigward tax-xandar Daniż TV2/Danmark - Kunċett ta’ “għajnuna mogħtija mill-Istat jew permezz ta’ riżorsi tal-Istat”)

(2018/C 005/05)

Lingwa tal-proċedura: id-Daniż

Partijiet

Appellanti: Il-Kummissjoni Ewropea (rappreżentanti: B. Stromsky, T. Maxian Rusche u L. Grønfeldt, aġenti)

Partijiet oħra fil-proċedura: TV2/Danmark A/S (rappreżentanti: O. Koktvedgaard, avukat), ir-Renju tad-Danimarka (rappreżentanti: C. Thorning, agent, assistit minn R. Holdgaard, avukat), Viasat Broadcasting UK Ltd, (rappreżentanti: M. Honoré u S. Kalsmose-Hjelmborg, avukati)

Intervenjent insostenn tal-appellant: Autorité de surveillance AELE (rappreżentanti: C. Zatschler, M. Schneider, Í Isberg u C. Perrin, aġenti)

Dispożittiv

1) Is-sentenza tal-Qorti Ġenerali tal-Unjoni Ewropea tal-24 ta’ Settembru 2015, TV2/Danmark A/S vs Il-Kummissjoni (T-674/11, EU:T:2015:684) hija annullata sa fejn annullat id-Deċiżjoni tal-Kummissjoni 2011/839/UE tal-20 ta’ April 2011, dwar il-miżuri implimentati mid-Danimarka (C-2/03) għal TV2/Danmark, inkwantu l-Kummissjoni Ewropea kienet ikkunsidrat li d-dħul mir-reklamar għas-snin 1995 u 1996 imħallas lil TV2/Danmark permezz tal-Fond TV2 kien jikkostitwixxi għajnuna mill-Istat.

2) Ir-rikors għal annullament ippreżentat minn TV2/Danmark A/S kontra d-Deċiżjoni 2011/839 huwa miċħud.

3) TV2/Danmark A/S għandha tbati minbarra l-ispejjeż tagħha stess, it-totalità ta’ dawk sostnuti mill-Kummissjoni Ewropea u minn Viasat Broadcasting UK Ltd kemm fl-ewwel istanza kif ukoll fil-kuntest ta’ dan l-appell.

4) Ir-Renju tad-Danimarka u l-Awtorità ta’ Sorveljanza tal-EFTA għandhom ibatu l-ispejjeż tagħhom.

(1) ĠU C 48, 08.02.2016.
2)

Il-Kummissjoni Ewropea għandha tbati, minbarra l-ispejjeż proprji tagħha, dawk sostnuti minn Bilbaína de Alquitranes SA, Deza a.s., Industrial Química del Nalón SA, Koppers Denmark A/S, Koppers UK Ltd, Koppers Netherlands BV, Rütgers basic aromatics GmbH, Rütgers Belgium NV, Rütgers Poland sp. z o.o., Bawtry Carbon International Ltd, Grupo Ferroatlántica SA, SGL Carbon GmbH (il-Ġermanja), SGL Carbon GmbH (l-Awstrija), SGL Carbon, SGL Carbon SA, SGL Carbon Polska S.A., ThyssenKrupp Steel Europe AG u Tokai erftcarbon GmbH, inklużi dawk relatati mal-proċedura għal miżuri provviżorji li wasslet għad-digriet tal-Viċi President tal-Qorti tal-Ġustizzja tas-7 ta’ Lulju 2016, Il-Kummissjoni vs Bilbaína de Alquitranes et (C-691/15 P-R, mhux ippubblikat, EU:C:2016:597).